《秋莲曲》
明代·石宝

西塘菡萏初破红，小舟荡漾东南风。罗裙曳水蘸轻碧，惊起沙头双落鸿。

昨日采莲莲尚好，今朝采莲莲已老。绿房结子空垂垂，翠黛朱颜可长保。

江湖日暮生嫩寒，鸳鸯双飞不过滩。回首女伴各无语，泪洒铜仙承露盘。

作者简介：真定府藁城人，字邦彦，号熊峰。成化二十三年与兄石玠同举进士。与修《大明会典》。累擢为礼部尚书兼学士掌詹事府事。授检讨。嘉靖三年以吏部尚书兼文渊阁大学士，直内阁。守己鲠狷，持论坚确，进退凛然。辞归时襆被一车而已，都人叹其廉洁。所作诗淹雅清峭，讽谕婉约，有词人之风。有《熊峰集》、《恒阳集》。